مەکاڵی کەڵکن
مەکاڵی کاڕسن کەڵکن (لەدایکبووی ٢٦ی ئابی ١٩٨٠) ئەکتەر، مۆسیقاژەن، خانەخوێیەکی تۆڕی ئەمریکییە. وەک ئەکتەرێکی منداڵ ناوبانگی دەرکردووە و بە ڕۆڵی کێڤن مەکاڵستەر ناسراوە لە فیلمەکانی کریسمەسی بەتەنیا لە ماڵەوە (١٩٩٠) و بەشی دووەمی بەتەنیا لە ماڵەوە ٢: لە نیویۆرک ونبووە (١٩٩٢). بۆ بەشی یەکەمی پاڵێوراوە بۆ خەڵاتی گۆڵدن گڵۆب بۆ باشترین ئەکتەر لە فیلم و زنجیرەی موزیکی یان کۆمیدی.

لەگەڵ زنجیرە فیلمی بەتەنیا لە ماڵەوەدا، کەڵکن ڕۆڵی سەرەکی لە فیلمەکانی کچەکەم (١٩٩١)، کوڕە باشەکە (١٩٩٣)، گوێزشکێن (١٩٩٣)، ئاشتبوونەوە لەگەڵ باوکە (١٩٩٤)، پەیجماستەر (١٩٩٤) و ڕیچیی دەوڵەمەند (١٩٩٤). ئەو پاڵێوراوە بۆ خەڵاتی ئێم تی ڤی فیلم و خەڵاتی ھونەرمەندە گەنجەکان. لە بەرزیی ناوبانگیدا، بە باشترین ئەکتەری منداڵ دادەندرا لە دوای شێرلی تێمپڵەوە. کەڵکن لە پلەی دووەم ھاتووە لە لیستی ڤی ئێچ وەن بۆ «١٠٠ باشترین ئەستێرە منداڵەکان» (لەدوای گاری کۆڵمەن) و لە لیستی «٥٠ گەورەترین ئەستێرە منداڵەکان»ی ئی!دا دانراوە.

لە ١٩٩٤دا، پشوویەکی لە نواندن وەرگرت، و لە ٢٠٠٣دا گەڕایەوە بە دەرکەوتنی وەک میوانێک لە پەخشی تەلەڤیزیۆنیی ویڵ و گرەیس و ڕۆڵێک لە فیلمی دڕندەی ئاھەنگ (٢٠٠٣). کتێبێکی ژیاننامەییی نووسی بە ناوی جوونیەر، کە لە ٢٠٠٦ بڵاوکرایەوە. لە ٢٠١٣دا، کەڵکن لەگەڵ چەند کەسێکدا باندی ڕۆکی کۆمێدیی دە پیتزا ئەندەرگراوندیان دانا، کە خۆی گۆرانیبێژ بوو. زنجیرە کۆنسێرتێکیان کرد لە ٢٠١٤دا، بە دەستپێکردن لە بڕوکلین لە ٢٤ی کانوونی دووەمی ٢٠١٤. لە ١٠ی تەممووزی ٢٠١٦دا، کەڵکن ڕای گەیاند کە دە پیتزا ئەندەرگراوند جیا دەبنەوە و ئەلبومە تازەکەیان کۆتا بەرھەمیان دەبێت. کەڵکن ئێستا بڵاوکەرەوە و بەڕێوەبەری جێبەجێکاری ماڵپەڕ و بەرنامەیەکی ڕادیۆییی گاڵتەیی و کۆمەڵایەتییە بە ناوی بەنی ئیەرز.

سەرچاوەکان

بەستەرە دەرەکییەکان 

 
 

ئەکتەرەکانی پیاوی ئەمریکیی سەدەی ٢٠ەم
ئەکتەرەکانی پیاوی ئەمریکیی سەدەی ٢١ەم
ئەکتەرەکانی تەلەڤیزیۆنی پیاوی ئەمریکی
ئەکتەرەکانی شانۆی پیاوی ئەمریکی
ئەکتەرەکانی فیلمی پیاوی ئەمریکی
ئەمریکییەکانی پەیڕەوی کلێسەی کاسۆلیکی ڕۆم
زیندووان
لەدایکبووانی ١٩٨٠
وتارە ھەتیوەکان
مۆسیقاژەنانی پیاوی ئەمریکی سەدەی ٢١ەم
ئەکتەرانی دەنگی پیاوی ئەمریکی
ئەمریکییەکانی بە ڕەگەز ئیری
بێژەرە ئەمریکییەکان
مناڵە کوڕە ئەکتەرە ئەمریکییەکان
ئەکتەرانی نێر لە ویلایەتی نیویۆرک
ئەکتەرە پیاوە ئەمریکییەکانی سەدەی ٢٠ەم
ئەکتەرەکانی فیلمە پیاوە ئەمریکییەکان
ئەکتەرانی دەنگیی پیاوە ئەمریکییەکان